Коркушту кÿч jуу-чактын öйи келерин сеспей колхозчылар араайынан jÿрÿмин jарандырган. Анайып jайгыда jуу башталган деп табыш келерде адалар-агалар ээчий-деечий сÿÿген Тöрöлин, бала-барказын корырга jÿÿга атангылаган. Мындый ачу –тÿбек бастыра jурттын улузын бир биледий бириктирип калjу öштÿни оодо - согорго, колды бош салбай фронтко баргандарды jöмööргö амыр jогынан иштерге кычырган. Адалар-агалар jууга атанарда, jуртта арткан энелердин, эjелердин шыразын неле кемjиир?